Vakante pos: SENIOR UITGEWER: KINDER- EN JEUGBOEKE, LAPA UITGEWERS - Nuusbriewe LAPA Uitgewers
Gepos op ... 6/4/2018 11:44:00 AM
SENIOR UITGEWER: KINDER- EN JEUGBOEKE, LAPA UITGEWERS
Die ATKV is 'n dinamiese en snelgroeiende Afrikaanse kultuurorganisasie en het 'n vakature vir 'n gekwalifiseerde en dinamiese persoon om as senior uitgewer van kinder- en jeugboeke by LAPA Uitgewers diens te verrig.
Die ATKV volg 'n gelyke-indiensnemingsbeleid.
Indien jy iemand is met 'n passie vir kinder- en jeugboeke, kennis van redaksionele prosesse of soortgelyke kennis het, oor algemene ervaring in die uitgewersbedryf beskik, goeie beplanning kan handhaaf, oor organisatoriese en skakelvaardighede beskik, goeie taalvermoë het, sterk rekenaarvaardig is en oor uitstekende interpersoonlike en kommunikasievaardighede beskik met 'n bereidheid om buite kantoorure te werk, plus 'n toepaslike kwalifikasie het, is die pos vir jou.
Die vernaamste verantwoordelikhede is:
Ontwikkeling, werwing en keuring van manuskripte en koproduksies vir die kinder-enjeugboekafdeling se publikasielys.
Hantering van die algehele produksieproses ten opsigte van kinder- en jeugboeke, insluitend die redigering en proeflees van manuskripte, begrotingsbeheer, uitgawebeheer, en skakeling met en koördinering van medewerkers, insluitend skrywers, samestellers, vertalers, keurders, taalversorgers, illustreerders, uitlegkunstenaars en drukkers.
Ontwikkeling en produksie van nuwe konsepte en die identifisering van leemtes en behoeftes in die mark deur terugvoering van verskeie bronne soos handelaars, uitgewers en die leserspubliek te ontleed, en navorsing te doen en inligting in te samel oor lees-, skryf-, genre-, en kooptendense in die plaaslike en internasionale markte.
Skakeling en kommunikasie met skrywers en koproduksievennote en die hantering van algemene navrae in verband met die kinder-en-jeugboekafdeling.
Identifisering en ontwikkeling van belowende skrywers.
Bemarking van kinder- en jeugboeke in samewerking met die bemarkingspan.
As jy voel jy wil vir so 'n dinamiese organisasie werk, stuur jou volledige CV vir aandag aan: Sylvia De Wet by betrekkings@lapa.co.za voor of op 11 Junie 2018. Beskou die aansoek as onsuksesvol indien jy nie binne ses weke van LAPA gehoor het nie.